Winyi Acholi/Acholi resident birds
Pa
Okelo P Patuda/Nero Madit
TEPU/NIGHT JAR
Tepu en winyo ma camme, yec kome tye ma nen munya, yece ma a ki i ngute lwode cito i ibe, tye ongobe la palla palla ki tone ocol col i kine ma ocito omak bwome ku ryo ryo, ki i tere ma tye ongobe ki ocol nia i bade ma ocake kucel oo i me aryo ne.
Ikin agiki bwoe ytye ongobe ki kono otara ki ocol, ma ogiko ki kono maboco aryo mucome iye odok i ngeye, me nyuto kit ma tepo nen munye kwede ka nen  tuk malo.
Tepu obedo winyo ma kane woko kama ding i dye ceng, pe kato atata ki ryeny ceng, nongo tye oling i te gul yat ma wange keken aye keto woko.
Tepu maro cako tuk ma dong te piny oume ki potoceng, nen calo pi lworo kit adwi ne ma oroto ni obedo ka runye ki lak ceng, pien gigukwo ducu tye ki kit diru me kano kwo-gi, en maro buto kama obedo laro laro ka odoko otyeno.
Ka came ma pire tek en aye i kin poto, totwale i okang, kacamo nyigcam ma odong kuno, kit ma camme matek tye i dye wor ni myero wange obed ki tet me menyo col piny maber me neno came
eng_Latn bem_Latn luo_Latn bjn_Latn mri_Latn luo_Latn luo_Latn luo_Latn luo_Latn